Diari Oficial de la Generalitat Valenciana


Sumari del DOGV 7062, del 08-07-2013 (2013/7080)

ORDE 12/2013, de 24 de juny, de la Conselleria de Benestar Social, per la qual crea i suprimix diversos fitxers de dades de caràcter personal responsabilitat de la Consellería.
--------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/06/24/12/dof/vci/html**

### Dades del document

Número de DOGV
:   7062

Data del DOGV
:   08-07-2013

Secció del DOGV
:   I. DISPOSICIONS GENERALS

Número del document
:   2013/7080


Data del document
:   24-06-2013

Organisme emissor
:   Conselleria de Benestar Social

Tipus de document
:   Ordre

Descriptors 

:   * Conselleria de Benestar Social
    * legislació
    * base de dades
    * dades personals

ORDE 12/2013, de 24 de juny, de la Conselleria de Benestar Social, per la qual crea i suprimix diversos fitxers de dades de caràcter personal responsabilitat de la Consellería. [2013/7080]  
La Llei Orgànica 15/1999, de 13 de desembre, de Protecció de Dades de Caràcter Personal (LOPD), establix un conjunt de mesures per a garantir i protegir el dret fonamental a l'honor, a la intimitat personal i familiar i a la pròpia imatge, previst per la Constitució Espanyola en l'article 18, aplicable tant als fitxers informatitzats com als manuals estructurats que continguen dades de caràcter personal.  
  
És responsabilitat de les administracions públiques el que concernix a la creació o supressió de fitxers de dades de caràcter personal que usen en l'exercici de les seues funcions.  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, disposa que la creació, modificació o supressió dels fitxers de les administracions públiques únicament podrà fer-se per mitjà de disposició de caràcter general publicada en el Boletín Oficial del Estado o diari oficial corresponent.  
  
El Reial Decret 1720/2007, de 21 de desembre, pel qual s'aprova el reglament de desplegament de la Llei Orgànica 15/1999, disposa en l'article 54, el contingut que haurà de regular-se a través de la disposició o acord pel qual es crea el fitxer.  
El Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'administració de la Generalitat establix una nova estructura organitzativa de la Generalitat, i crea la Conselleria de Benestar Social a la qual s'assignen les competències en matèria de polítiques de prestació social, servicis socials, dependència, discapacitats, família, menors, adopcions, joventut, dona, cooperació al desenrotllament i immigració.   
El Decret 193/2012, de 21 de desembre, del Consell, aprova el Reglament Orgànic i Funcional de la Conselleria de Benestar Social i establix l'estructura de la Conselleria.  
Les diverses disposicions legals pertanyents a esta i altres conselleries en esta matèria, així com les variacions orgàniques i funcionals que s'hi han produït, fan necessària una revisió i consolidació dels fitxers existents en la Conselleria de Benestar Social.  
  
El Decret 130/2012, de 24 d'agost, del Consell, pel qual s'establix l'organització de la seguretat de la informació de la Generalitat, regula els agents de l'organització de la seguretat en la Generalitat, i n'assigna a cada un les funcions que li corresponen en matèria de protecció de dades.  
Per tot això, en aplicació del que disposen la Llei Orgànica 15/1999, de 13 de desembre, de Protecció de Dades de Caràcter Personal, així com el Reial Decret 1720/2007, de 21 de desembre, pel qual s'aprova el reglament de desplegament de l'esmentada llei, segons el que establix l'article 28.e de la Llei 5/1983, de 30 de desembre, del Consell i d'acord amb el Consell Jurídic Consultiu de la Comunitat Valenciana.  
  
  
ORDENE  
  
Article 1. Creació de fitxers  
Es creen els següents fitxers de dades de caràcter personal de la Conselleria de Benestar Social, els continguts dels quals s'arrepleguen en l'annex I d'esta orde.  
  
Article 2. Supressió de fitxers  
Se suprimixen els fitxers de dades de caràcter personal continguts en l'annex II de la present orde i en el qual s'establix la destinació dels fitxers suprimits i, si és el cas, les previsions adoptades per a la seua destrucció, tal com disposa l'article 20.3 de la Llei Orgànica 15/1999, de 13 de desembre.  
  
  
  
Article 3. Mesures de seguretat  
1. La Subsecretaria és l'òrgan responsable dels fitxers de dades de caràcter personal, amb la missió de vetlar pel compliment de la Llei Orgànica 15/1999, de 13 de desembre, de Protecció de Dades de Caràcter Personal, i el seu reglament de desplegament, d'acord amb el que disposa el Decret 130/2012, de 24 d'agost, del Consell, pel qual s'establix l'organització de la seguretat de la informació de la Generalitat.  
  
2. De conformitat amb la indicada norma, la Secretaria General Administrativa és l'òrgan responsable del servici, així com de la seguretat dels fitxers de dades de caràcter personal i, a este efecte, té la responsabilitat última de l'ús que es faça de determinats servicis i de la seua protecció, així com d'establir els seus requisits de seguretat i de coordinar i controlar les mesures de seguretat aplicables als fitxers.   
  
  
Article 4. Exercici de drets  
Els afectats o titulars de les dades personals tractats en els fitxers continguts en l'annex I d'esta orde podran exercir els seus drets d'accés, rectificació, cancelació o oposició, quan procedisca, davant de l'òrgan administratiu corresponent, en el domicili indicat per a esta finalitat i al qual es referix la lletra g de l'annex I.  
  
DISPOSICIÓ ADDICIONAL  
  
Única. Inscripció en el Registre General de Protecció de Dades  
La creació i supressió dels fitxers a què es referix esta orde serà notificada a l'Agència Espanyola de Protecció de Dades per a la inscripció corresponent en el Registre General de Protecció de Dades a què es referix l'article 39.2.a de la Llei Orgànica 15/1999.  
  
DISPOSICIÓ DEROGATÒRIA  
  
Única  
Queden derogades les disposicions del mateix rang o d'un rang inferior en allò que s'opose al que disposa la present orde.  
  
DISPOSICIÓ FINAL  
  
Única. Entrada en vigor  
Esta orde entrarà en vigor l'endemà de la seua publicació en el Diari Oficial de la Comunitat Valenciana.  
  
València, 24 de juny de 2013  
  
La consellera de Benestar Social,  
ASUNCIÓN SÁNCHEZ ZAPLANA  
  
  
  
ANNEX I  
Fitxers de dades de caràcter personal   
que es creen per mitjà d'esta orde  
  
Fitxer SUBSECRETARIA  
a) Identificació i finalitat del fitxer  
Nom: Subsecretaria.  
Descripció de la seua finalitat i usos previstos: gestió de personal, inspeccions, control de seguretat i protecció de persones i instalacions, gestió econòmica i pressupostària, contractació, control de visites, gestió i control d'expedients de queixes.   
b) Origen de les dades  
Origen de les dades: la persona interessada o el seu representant legal, administracions públiques, fonts accessibles al públic, entitat privada, empleats.  
Colectius o categories d'interessats: empleats, persones usuàries de centres, ciutadans i residents, proveïdors, representants legals.  
  
Procediment d'arreplega: contractes i expedients laborals, informes sobre control de presència i currículum, expedients administratius relatius a les inspeccions de centres, imatges procedents de sistemes de videovigilància responsabilitat de la Conselleria, contractes, factures i altres documents procedents de proveïdors, llibre de visites de la Conselleria, expedients de queixes, documents, instàncies, formularis, electrònics o en paper.  
c) Estructura, tipus de dades i organització del fitxer  
Dades especialment protegides: afiliació sindical, salut, violència de gènere.  
Dades relatives a la comissió d'infraccions: dades relatives a infraccions administratives.  
Dades de caràcter identificatiu: nom i cognoms, NIF / DNI, núm. de registre de personal, núm. SS /mutualitat, adreça, telèfon, correu electrònic, firma/empremta, imatge/veu.  
Altres tipus de dades: característiques personals, acadèmiques i professionals, detalls del treball, econòmiques, financeres i d'assegurances, informació comercial, circumstàncies socials.  
Altres dades de caràcter identificatiu: empresa o entitat, transaccions de béns i servicis  
Sistema de tractament: mixt.   
d) Cessió o comunicació de dades  
Interessats legítims, òrgans judicials, òrgans de l'administració europea, estatal, autonòmica i local, forces i cossos de seguretat, bancs, caixes d'estalvis, entitats asseguradores.  
e) Transferències internacionals de dades  
No es produïxen transferències internacionals de dades.  
f) Responsables  
Nom de l'òrgan responsable dels fitxers: Subsecretaria.  
Nom de l'òrgan responsable del servici i de la seguretat dels fitxers: Secretaria General Administrativa.  
Denominació de l'ens públic a què pertanyen: Generalitat, Conselleria de Benestar Social de la Comunitat Valenciana.  
g) Drets d'accés, rectificació, cancelació i oposició  
Òrgan, servici o unitat davant el qual s'hauran d'exercir els drets d'accés, rectificació, cancelació i oposició: Subsecretaria. Conselleria de Benestar Social: Passeig de l'Albereda, 16 CP 46021 de València.  
  
h) Mesures de seguretat  
Nivell de seguretat adoptat: alt.  
  
  
ANNEX II  
Fitxers de dades de caràcter personal que se suprimixen   
per mitjà d'esta orde i destinació de les seues dades  
  
1. GESTIÓ DE PERSONAL (núm. codi d'inscripció: 5038052965). Les seues dades seran abocades i incorporades al fitxer SUBSECRETARIA.  
2. INSPECCIONS (núm. codi d'inscripció: 1429824622). Les seues dades seran abocades i incorporades al fitxer SUBSECRETARIA.  
3. VIDEOVIGILÀNCIA (núm. codi d'inscripció: 5446405088). Les seues dades seran abocades i incorporades al fitxer SUBSECRETARIA.  
4. SICOPRE (núm. codi d'inscripció: 4833466400). Les seues dades seran abocades i incorporades al fitxer SUBSECRETARIA.  
5. LICITADORS (núm. codi d'inscripció: 8955775218). Les seues dades seran abocades i incorporades al fitxer SUBSECRETARIA.  
6. CONTROL DE VISITES (núm. codi d'inscripció: 2900398300). Les seues dades seran abocades i incorporades al fitxer SUBSECRETARIA.  
7. QUEIXES (núm. codi d'inscripció: 1456269551). Les seues dades seran abocades i incorporades al fitxer SUBSECRETARIA.  
8. INFORMACIÓ I ATENCIÓ TELEFÓNICA (núm. codi d'inscripció: 9853516356). Destinació: les seues dades seran abocades i incorporades al fitxer SUBSECRETARIA.  
9. AGENDES INSTITUCIONALS (núm. codi d'inscripció: 8257900028). Destinació: les seues dades seran esborrades i les seues còpies de seguretat destruïdes.  
10. CONTROL D'ACCÉS (núm. codi d'inscripció: 9869130697). Destinació: les seues dades seran abocades i incorporades al fitxer SUBSECRETARIA.  
11. CONTROL DE PRESÈNCIA (núm. codi d'inscripció: 8157348973). Destinació: les seues dades seran abocades i incorporats en el fitxer SUBSECRETARIA  
12. EMPLEATS (Núm. codi d'inscripció: 3124678245). Destinació: les seues dades seran abocades i incorporades al fitxer SUBSECRETARIA.  
13. GESTIÓ ECONÒMICA (núm. codi d'inscripció: 6668313730). Destinació: les seues dades seran abocades i incorporades al fitxer SUBSECRETARIA.  
14. REGISTRE D'ENTRADA I EIXIDA (núm. codi d'inscripció: 6111558614). Destinació: les seues dades seran abocades i incorporades al fitxer SUBSECRETARIA.   
15. VIDEOVIGILÀNCIA (Núm. codi d'inscripció: 4235695714). Destinació: les seues dades seran abocades i incorporades al fitxer SUBSECRETARIA.


Còpia Permalink ELI